**NÁRODNÁ RADA SLOVENSKEJ REPUBLIKY**

**VI. volebné obdobie**

**NÁVRH**

**ZÁKON**

**z ...........................,**

**ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z., zákona č. 180/2011 Z. z. , zákona č. 388/2011 Z. z., zákona č. 468/2011 Z. z. a zákona č. 433/2013 Z. z. sa dopĺňa takto:

1. V § 3 ods. 3 sa za písmeno b) vkladá nové písmeno c), ktoré znie:

„c) ktoré je dieťaťom rodiča, ktorý má alebo už mal tri nezaopatrené deti podľa tohto zákona; to neplatí, ak sú splnené podmienky podľa odseku 5.“.

1. V § 3 sa za odsek 4 vkladá nový odsek 5, ktorý znie:

„(5) Nezaopatrené dieťa podľa tohto zákona je aj dieťa rodiča, ktorý má alebo už mal tri nezaopatrené deti podľa tohto zákona, ak dieťa

a) po ukončení povinnej školskej dochádzky sa sústavne pripravuje na povolanie štúdiom, alebo

b) po ukončení povinnej školskej dochádzky sa nemôže sústavne pripravovať na povolanie štúdiom, alebo vykonávať zárobkovú činnosť pre chorobu alebo úraz, alebo

c) je oslobodené od povinnosti dochádzať do školy,3a) alebo

d) sa vzdeláva v základnej škole pre žiakov so zdravotným znevýhodnením, 4) alebo

e) je neschopné sa sústavne pripravovať na povolanie alebo vykonávať zárobkovú činnosť pre dlhodobo nepriaznivý zdravotný stav, najdlhšie do dosiahnutia plnoletosti.“.

**Čl. II**

Účinnosť

Tento zákon nadobúda účinnosť 1. júna 2014.